Juweel in hart van Garsfontein | Netwerk24
SA yshokkie-vroue verower goud in Bulgarye
Die Suid-Afrikaanse vroue-yshokkiespan het vandeesweek vir 'n yslike verrassing gesorg deur die Afdeling 3-spanne op die Wêreldkampioenskapsbyeenkoms in Sofia, Bulgarye, te wen.
Hierdie eiendom spog met 'n siersteenhuis wat lae instandhouding verg met die perfekte ligting. Dit is loopafstand van die Hoërskool Garsfontein en bied mak­like toegang tot al die hoofpaaie.
Die eiendom bestaan uit 'n pragtige ruim tuin wat rondom die huis vou, 'n dubbelmotorhuis wat groter is as normaal en dan ook twee motorafdakke.
Die tuin het 'n helder swembad en onderdakstoep – perfek om familie en vriende te onthaal. Vir al jou tuingereedskap is daar 'n houthuisie om dit veilig in te bêre.
Hierdie huis in Garsfontein is dalk presies waarna jy op soek is.
Die swem­bad en onderdakstoep.
Die huis self bestaan uit drie groot slaapkamers met gelamineerde houtvloere. Die hoofslaapkamer se en suite-badkamer is onlangs opgeknap vir 'n meer moderne voorkoms.
Die studeerkamer wat uitkyk op die voortuin is perfek vir kinders as 'n speelkamer, of vir 'n kantoor by die huis. 'n Oopplan- kombuis met ontbythoekie vloei in na die leefarea, en om die draai is 'n meer formele leefarea.
Die kombuis bied ook 'n aparte opwasarea met meer as genoeg plek vir drie masjiene en nog 'n yskas ook.